**Sathya Sai Baba**, opprinnelig *Sathya Narayana Raju* (født 23. november 1926 eller muligens samme dato 1927–1929 nær byen Puttaparthi i Andhra Pradesh i India, død 24. april 2011 i Puttaparthi) var en indisk guru med internasjonal virksomhet. Sathya Sai Organisasjonen har over 1200 sentre fordelt på over 126 land. Det har vist seg vanskelig å fastslå antall tilhengere, estimater varierer fra til et sted mellom 6 og 100 millioner.

Da Baba var i tenårene erklærte han at han var en reinkarnasjon av guruen Shirdi Sai Baba, hvorpå han tok hans navn. Videre sa han seg å være en reinkarnasjon (avatar) av de hinduiske gudene Shiva og Shakti med *allnærvær* og *allmakt*. 

Babas lære er en form av synkretistisk hinduisme med streng morallære. Han anså at alle verdensreligioner leder til Gud og kjernen i hans lære var basert på at mennesket gjennom å praktisere uselvisk kjærlighet og selvoppofrelse kan befri seg fra syklusen av fødsel og død (karma). 

Sathya Sai Baba satte i gang en rekke humanitære hjelpeprosjekter, helse- og utdannelsestiltak over hele India. Blant de mest kjente hører *Sri Sathya Sai Super Speciality Hospital* og *Godavari Vannprosjekt*.

Sai Baba ble begravet 27. april 2011. Mens kremering er det vanligste blant hinduer, ble Sai Baba begravet, slik tradisjonen er for hellige menn. Den karismatiske guruen var en av Indias mest innflytelsesrike åndelige ledere og hadde tilhengere over hele verden. Sai Baba ble begravet under podiet der han hadde holdt mange av sine foredrag i hovedsalen i sin ashram i Puttaparthi i det sørlige India. Mange tusen tilhengere var tilstede under begravelsen

Sathya Sai Baba har blitt anklaget for å stå bak bedrageri og seksuelt misbruk, men disse påstandene er ikke blitt bevist rettslig og anklagene har konsekvent blitt avvist både av Sathya Sai Organisasjonen og Sathya Sai Baba selv. Blant dem som har forsvart Sai Baba mot disse anklagene er Indias tidligere statsminister Atal Bihari Vajpayee. Mange har vært skeptiske til hans påstander om å inneha overnaturlige evner, blant annet basert på videoopptak som hevdes å avsløre at det er illusjonistiske triks.

Referanser
----------

1. 1 2   Gemeinsame Normdatei, besøkt 29. april 2014[Hentet fra Wikidata]
2. 1 2   Store norske leksikon, Store norske leksikon-ID Sathya\_Sai\_Baba[Hentet fra Wikidata]
3. 1 2   Brockhaus Enzyklopädie, oppført som Shri Sathya Sai Baba, Brockhaus Online-Enzyklopädie-id sai-baba-shri-sathya[Hentet fra Wikidata]
4. ↑   Social Networks and Archival Context, SNAC Ark-ID w6st7vgh, besøkt 9. oktober 2017[Hentet fra Wikidata]
5. ↑   «India's 'godmen' face questions about wealth», publisert i The Washington Post, utgitt 12. juli 2011[Hentet fra Wikidata]
6. ↑   «Satya Sai Baba, Indian guru, dies at 84», publisert i BBC News Online, utgitt 24. april 2011[Hentet fra Wikidata]
7. ↑  «Sai Baba». *The Economist*. 12. mai 2011. ISSN 0013-0613. Besøkt 16. januar 2017.
8. ↑  NRK. «Den indiske guruen Sai Baba er død». *NRK*. Besøkt 16. januar 2017.
9. ↑  Untouchable? Salon
10. ↑  Natarajan, Swaminathan (22. juni 2011). «India: Sri Sathya Sai Baba trust cash investigated». *BBC News* **(engelsk)**. Besøkt 16. januar 2017.
11. ↑  Sai Baba: God-man or con man? BBC
12. ↑  – Hjernen vår lurer oss Fritanke.no
13. ↑  Miracles or Magic Tricks? Questioning the 'Divine' Talents of India's Gurus ABC News
14. ↑  Miracles by 'Godman' just simple tricks The Gazette

Eksterne lenker
---------------

* (en) Sathya Sai Baba – kategori av bilder, video eller lyd på Commons Rediger på Wikidata
* (en) Sathya Sai Baba på Internet Movie Database Rediger på Wikidata
* Sathya Sai Baba – Organisasjonen i Norge
* Sathya Sai Baba – International Organization

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** MusicBrainz **·** Discogs
 |